stanford-oval/wikipedia huggingface dataset:
Leopardinkurjenmiekka

| Leopardinkurjenmiekka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kurjenmiekkakasvit Iridaceae
Alaheimo::  Iridoideae
Suku::  Kurjenmiekat Iris
Laji::  domestica
Kaksiosainen nimi
 Iris domestica  (L.) Goldblatt & Mabb. 
Synonyymit
 Belamcanda chinensis (L.) DC. 
Katso myös
   Leopardinkurjenmiekka Wikispeciesissä   Leopardinkurjenmiekka Commonsissa 
Infobox OKVirheellinen NIMI-arvo: 
Iris domestica
Leopardinkurjenmiekka eli leopardikurjenmiekka eli leopardinkukka (Iris domestica, syn. Belamcanda chinensis) on kurjenmiekkakasveihin kuuluva kasvilaji, jota viljellään myös huonekasviksi. Laji esiintyy alkuperäisenä Itä-Aasiassa, Intiasta Kiinaan, Indokiinaan, Filippiineille, Koreaan ja Japaniin.
Aiheesta muualla

Finto: Kassu – Kasvien suomenkieliset nimet: Leopardinkukka (Iris domestica)
Suomen Lajitietokeskus: Leopardinkurjenmiekka – Iris domestica
ITIS: Iris domestica (englanniksi)
United States Department of Agriculture (USDA): Belamcanda chinensis (englanniksi)
Dr. Duke's Phytochemical and Ethnobotanical Databases: Belamcanda chinensis (Arkistoitu – Internet Archive) (englanniksi)
Leopold (Albanyn herttua)

| Leopold |
| --- | --- |
 
Syntynyt:  7. huhtikuuta 1853 Buckinghamin palatsi, Lontoo, Yhdistynyt kuningaskunta
Kuollut:  28. maaliskuuta 1884 (30 vuotta) Cannes, Ranska
Puoliso:  Waldeckin prinsessa Helen (vih. 1882)
Lapset:  Prinsessa Alice  Prinssi Charles Edward
Koko nimi:  Leopold George Duncan Albert
Suku:  Saksi-Coburg-Gotha
Isä:  Prinssi Albert
Äiti:  kuningatar Viktoria
Nimikirjoitus:  
Prinssi Leopold (7. huhtikuuta 1853 – 28. maaliskuuta 1884) oli englantilainen kuninkaallinen prinssi.
Prinssi Leopold lapsena 1861
Suku ja koulutus

Hänen vanhempansa olivat kuningatar Viktorian ja prinssi Albert. Hän sairasti hemofiliaa, joka vaikutti hänen kuolemaansa 30-vuotiaana.
Leopold syntyi 7. huhtikuuta 1853 Buckinghamin palatsissa Lontoossa, Yhdistyneen kuningaskunnan kuningatar Victorian ja prinssi Albertin kahdeksantena lapsena ja nuorimpana poikana. Hänen vanhempansa antoivat hänelle nimen Leopold yhteisen setänsä, Belgian kuninkaan Leopold I mukaan.
Leopold peri hemofilian äidiltään ja oli herkkä lapsi. Hänen elämänsä aikana spekuloitiin, että Leopoldilla oli myös lievä epilepsia. Leopold opiskeli Oxfordin yliopistossa ja liittyi sitten Ison-Britannian armeijaan. Hän oli myös aktiivinen vapaamuurari.
Avioliitto

Leopold avioitui Waldeckin prinsessa Helenin kanssa vuonna 1882, kaksi vuotta ennen kuolemaansa.
Heille syntyi kaksi lasta:
prinsessa Alice, Athlonen kreivitär (25. helmikuuta 1883 – 3. tammikuuta 1981) avioitui Teckin prinssi Alexander Cambridgen kanssa 10. helmikuuta 1904. Heillä oli kolme lasta. Hemofilia periytyi vanhimmille pojalle prinssi Rubert Teckille, Trematonin varakreiville (1907–1928), joka kuoli 20-vuotiaana verenvuotoon autokolarin jälkeen
prinssi Charles Edward, Albanyn herttua (19. heinäkuuta 1884 – 6. maaliskuuta 1954) syntyi neljä kuukautta isänsä kuoleman jälkeen; tunnettiin nimellä "Charlie"; Saksi-Coburg-Gothan herttua. Avioitui Schleswig-Holsteinin prinsessa Victoria Adelaiden kanssa 11. lokakuuta 1905. Heillä oli viisi lasta.
Kuolema

Helmikuussa 1884 prinssi Leopold meni Cannesiin lääkärin määräyksestä: nivelkipu on yleinen hemofilian oire ja Ison-Britannian talvinen ilmasto oli hänelle vaikea kestää. Hänen  puolisonsa, joka oli tuolloin raskaana jäi kotiin, mutta kehotti häntä menemään. Hän liukastui ja kaatui 27. maaliskuuta Cannesin asunnossaan. Hän kuoli varhain seuraavana aamuna ilmeisesti aivoverenvuotoon
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Prince Leopold, Duke of Albany
Prinssi Leopold, Albanyn herttua 1882
Albanyn herttuan häät, 27. huhtikuuta 1882, James Dromgole Linton. Tilattiin postuumisti surevalle kuningatar Viktorialle Leopoldin kuoleman jälkeen.
Käännös suomeksi
Lapinjärvi (Jämsä)

| Lapinjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°46′21″N, 24°51′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Valkeajärveen 
Järvinumero:  35.722.1.028
Mittaustietoja
Pinnankorkeus:  127,6 m  
Rantaviiva:  0,866 km  
Pinta-ala:  3,06 ha  
Saaria:  ei saaria 
 fiLapinjärvi 
Lapinjärvi  on Keski-Suomessa Jämsässä  sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 3,1 hehtaaria ja se on 350 metriä pitkä ja 200 metriä leveä. Se sijaitsee Valkeajärven länsipuolella olevalla Lapinsuolla. Järvellä ei ole kartan mukaan saaria ja se on autio. Sen rantaviivan pituus on 850 metriä ja sen rannat ovat suota. Järvelle ei tule tietä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Järven vedenpinnan korkeus on 127,6 metriä mpy. Siihen on johdettu neljä metsäojaa, joista kolme tuovat suolta kuivatusvesiä. Etelärantaan laskee Ruutanan lammen  laskuoja. Järvi laskee itärannasta lähtevällä laskuojalla Valkeajärveen. Valkeajärvi kuuluu vesireitille, jonka muodostuu peräkkäisten järvien ketjusta: Valkeajärvi, Vähä Valkeajärvi, Karttianjärvi, Liivesjärvi, Sulunjärvi, mikä laskee lopuksi Koljonselän Säkin Oinaspohjan lahteen.
Historiaa

Vuoden 1965 peruskartassa järvelle oli jo kaivettu pohjoinen suo-oja. Ruutanan nimi oli tuolloin ”Rutajärvi”, mutta seuraavassa kartassa se kirjoitettiin ”Ruutana”.
Les Reed

Leslie David ”Les” Reed (24. heinäkuuta 1935 Woking, Surrey, Englanti – 15. huhtikuuta 2019 Petersfield, Hampshire, Englanti) oli englantilainen säveltäjä ja muusikko.
Reed aloitti pianonsoiton opiskelun lapsena. Hän jatkoi opiskelua Lontoon musiikkiopistossa. Hän liittyi The John Barry Seven -yhtyeeseen pianistiksi 1958. Reed soitti heidän kuuluisaa James Bond -teemaansa. Hän teki yhdessä Gordon Millsin kanssa kappaleen ”It’s Not Unusual” vuonna 1965. Barry Masonin kanssa Reed sävelsi Tom Jonesin esittämän kappaleen ”Delilah”. Myöhemmin marraskuussa 1966 he sävelsivät kappaleen ”The Last Waltz” Engelbert Humperdinckille.
Aiheesta muualla

Les Reedin viralliset sivut (englanniksi)
Les Paul’s New Sound Vol. 2

| Les Paul's New Sound Vol>  2 Les Paul ja Mary Ford |
| --- | --- | --- |

LP-levyn kansikuva.
Studioalbumin tiedot
 Julkaistu: 1956
 Formaatti: LP-levy
 Tyylilaji: iskelmä
 Kesto: 27.50
 Levy-yhtiö: Capitol Records
Les Paul's New Sound Vol. 2 on ko. yhdysvaltalaisen kitaristin ja laulaja Mary Fordin studioalbumi vuodelta 1956. Levyetiketissä nimi on muodossa "The New Sound" Volume II ja tekijöinä siis Les Paul with Mary Ford. Levyn nimi viittaa Les Paulin kehittämään sähkökitarasoundiin sekä soitto- ja studiotekniikkaan. Levyllä myös Mary Ford soittaa kitaraa laulamisen ohessa.
Tämä monofoninen LP-levy on ilmestynyt vuonna 1956 ja uudelleenjulkaistu LP on vuodelta 1985. Jälkimmäistä on valmistanut ja jaellut ranskalainen yritys Pathé Marconi S.A. Osallisena on myös EMI.
Levyllä olevat kappaleet ovat vanhoja suosikki-iskelmiä. Niiden lisäksi Les Paul itse on säveltänyt ja sanoittanut gospel-aiheisen kappaleen "Don'cha Hear Them Bells".
Levykannen kääntöpuolella mainostetaan pariskunnan muita Capitol-albumeita Les and Mary (No. 577), Bye Bye Blues! (No. 356) ja The Hit Makers! (No. 416).
Kappaleet

A-puoli
In the Good Old Summer Time – 2.06 (säv. G. Evans / R. Shields)
Three Little Words – 1.53 (säv. H. Ruby / B. Kalmar)
The Lonesome Road – 2.50 (säv. N. Shikret / G. Austin)
Chicken Reel – 2.05 (säv. J. Daly, sov. Paul)
I'm Confessin' (That I Love You) – 2.45 (säv. Dougherty / Reynolds / Neiburg)
Carioca – 2.29 (säv. Youmans / Kahn / Eliscu)
B-puoli
I Can't Give You Anything But Love – 1.54 (säv. J. McHugh / D. Fields)
Just One More Chance – 1.50 (säv. A. Johnston / S. Coslow)
I'm Forever Blowing Bubbles – 2.55 (säv. J. Kenbrovin / J. Kellette)
The Moon of Manakoora – 2.45 (säv. A. Newman / F. Loesser)
Don'cha Hear Them Bells – 1.55 (säv. Les Paul)
La Rosita – 2.23 (säv. Paul Dupont)
Kappaleet "Chicken Reel", "Carioca", "I'm Forever Blowing Bubbles" ja "La Rosita" ovat instrumentaaliesityksiä. "Chicken Reel" on tullut suomalaisille radionkuuntelijoille tutuksi jonkin ohjelmasarjan tunnussävelenä.
Artjom Zub

| Artjom Zub |
| --- | --- |

Henkilötiedot
Syntynyt: 3. lokakuuta 1995 (ikä 29) Habarovsk, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  90 kg
Seura
Seura:  Ottawa Senators
Sarja:  NHL
Pelinumero:  2
Pelaajaura
Pääsarjaura:  2015–
Aik. seurat:  Amur Habarovsk (KHL)   SKA Pietari (KHL)
Artjom Valerjevitš Zub (ven. Артём Валерьевич Зуб; s. 3. lokakuuta 1995 Habarovsk, Venäjä) on venäläinen jääkiekkopuolustaja, joka pelaa NHL-joukkue Ottawa Senatorsissa. Hän laukoo oikealta.
Ura > Seuraura

Zub on Amur Habarovskin kasvatti. Hän aloitti Amurskije Tigry Habarovskin joukkueessa Venäjän nuorten sarja MHL:ssä kaudella 2011–2012. Zub debytoi Amurin KHL-joukkueessa kaudella 2014–2015, jolloin hän pelasi siellä seitsemän runkosarjaottelua tehden yhden syöttöpisteen. Zub teki KHL-debyyttinsä 10. tammikuuta 2015 vieraissa Traktor Tšeljabinskiä vastaan. Hän sai ottelussa jääaikaa 7.13 minuuttia ja keräsi myös syöttöpisteen Ruslan Baškirovin tekemään maaliin. Zub keräsi ottelussa myös kuusi jäähyminuuttia. Suurimman osan kaudestaan hän pelasi kuitenkin vielä MHL:ssä, jonka tähdistöottelussa Zub pelasi.
Varsinaisella KHL:n tulokaskaudellaan 2015–2016 Zub teki 55 runkosarjaottelussa tehot 2+5=7. Hän teki KHL-uransa avausmaalin 18. syyskuuta 2015 ylivoimalla vieraissa Neftehimik Nižnekamskia vastaan. Zub valittiin KHL:n lokakuun 2015 kuukauden tulokkaaksi. Toukokuussa 2016 hän teki Amurin kanssa kaksivuotisen jatkosopimuksen.
Kesken kauden 2016–2017, joulukuussa 2016 Amur kauppasi Zubin SKA Pietariin, jossa hän voitti kauden päätteeksi Gagarin Cupin. Syyskuussa 2017 Zubin sopimusta SKA:n kanssa jatkettiin kahdella vuodella kevääseen 2020 saakka.
Toukokuussa 2020 Zub teki yksivuotisen tulokassopimuksen NHL-seura Ottawa Senatorsin kanssa.
Toukokuussa 2021 Zub teki Senatorsin kanssa kaksivuotisen ja yhteensä viiden miljoonan dollarin arvoisen jatkosopimuksen. Joulukuussa 2022 Zub teki Senatorsin kanssa neljävuotisen ja yhteensä 18,4 miljoonaa dollaria.
Ura > Maajoukkueura

| Mitalit> Miesten jääkiekko.Maa:   Venäläiset olympiaurheilijat. Olympialaiset  | Mitalit> Miesten jääkiekko.Maa:   Venäläiset olympiaurheilijat. Olympialaiset  | Mitalit> Miesten jääkiekko.Maa:   Venäläiset olympiaurheilijat. Olympialaiset  | Miesten jääkiekko> Maa:   Venäläiset olympiaurheilijat. |
| --- | --- | --- | --- |
|  Kultaa | Pyeongchang 2018 | jääkiekko |  |
Maa:   Venäjä
| MM-kilpailut  | MM-kilpailut  | MM-kilpailut  |  |
|  Pronssia | Saksa/Ranska 2017 | jääkiekko |  |
|  Pronssia | Slovakia 2019 | jääkiekko |  |
Zub oli voittamassa olympiakultaa venäläisten olympiaurheilijoiden joukkueessa 2018. Zub edusti Venäjää MM-kilpailuissa vuonna 2017, jolloin hän voitti pronssia. Yhteensä Zub on pelannut 16 A-maaottelua tehden kolme syöttöpistettä. Hän teki A-maajoukkuedebyyttinsä Karjala-turnauksessa 3. marraskuuta 2016 Helsingin Hartwall Arenalla Suomea vastaan.
Zub pelasi myös alle 18-vuotiaiden MM-kilpailuissa vuonna 2013.
Leonard Hamilton

| Leonard Hamilton |
| --- | --- |

Henkilötiedot
Koko nimi:  J. Leonard Hamilton
Syntynyt: 4. elokuuta 1948 (ikä 76) Gaston County, Pohjois-Carolina, Yhdysvallat
Kansalaisuus:   Yhdysvallat
Koripalloilija
Nyk. joukkue:   Florida State
Yliopistojoukkueet
1966–1968 1969–1971:   Gaston College  Tennessee-Martin
Valmennusura
1971–1974 1974–1986 1986–1990 1990–2000 2000–2001 2002–:   Austin Peay (apuv.)  Kentucky (apuv.)  Oklahoma State  Miami  Washington Wizards  Florida State
Leonard Hamilton (s. 4. elokuuta 1948 Gaston County) on yhdysvaltalainen koripallovalmentaja, joka valmentaa nykyisin Florida Staten joukkuetta.
Ura

Hamilton aloitti uransa päävalmentajana vuonna 1986, jolloin hän valmensi Oklahoma Staten yliopistojoukkuetta. Neljän kauden jälkeen hän siirtyi Miamin yliopistoon, jonka hän vei parhaimmillaan NCAA-turnauksessa kuudentoista parhaan joukkoon. Kaudeksi 2000–2001 Hamilton siirtyi ensimmäistä kertaa NBA-joukkueen päävalmentajaksi, sillä hän valmensi Washington Wizardsia. Joukkue voitti kauden aikana vain 19 ottelua ja hävisi 63. Vuodesta 2002 lähtien Hamilton on valmentanut Florida Statea.
Aiheesta muualla

Basketball-Referencen valmentajaprofiili (englanniksi)
Lepinjärvi

| Lepinjärvi, Läppträsket (81> 073.1.002) |
| --- | --- |
Valtiot:  Suomi
Paikkakunta:  Raasepori
Koordinaatit:  60°03′00″N, 23°39′40″E
Laskujoki:  Raaseporinjoki 
Järvinumero:  81.073.1.002 
Mittaustietoja
Pinnankorkeus:  5,3 m
Rantaviiva:  5,58 km
Pinta-ala:  1,24 km² 
 fiLepinjärvi 
Lepinjärvi (ruots. Läppträsket) on Karjaalla Raaseporissa sijaitseva järvi, jolla pesii noin sata lintulajia. Järvi on muuttolintujen levähdysalue. Järven rannalla on kaksi lintutornia. Valtatie 25:n tuntumassa lähellä järveä on rautakautisia muinaisjäännöksiä Stora näsetillä ja Lilla näsetillä. Vuonna 2014 siellä tehtiin arkeologisia kaivauksia. Ne paljastivat Morbyn keramiikkaa ja peltoviljelystä todistavia auranjälkiä. Kosteikkokasveilla syötettyjen kotieläinten lantaa käytettiin pellon lannoittamiseen. Viljelyn ohella alueen asukkaat ovat keränneet luonnonkasveja, kuten pähkinää, mukulaleinikkiä ja katajaa.
Aiheesta muualla

Lepinjärvi – muinaismuistojen ympäröimä lintujärvi Karjaan kaupunki. Arkistoitu 12.6.2007. Viitattu 18.1.2009.
Asentoaisti

Asentoaisti (joskus istuinpaikka-aisti tai lihasasentoaisti) on osa tasapainoaistia. Se kertoo ruumiin osien asennon toisiinsa nähden ja liikuttaako ihminen kehoaan aktiivisesti. Toisin kuin muut aistit, asentoaisti ei kerro ulkoisesta ympäristöstä vaan vain ihmisen sisäisestä tilasta. Ihossa, lihaksissa, jänteiden välissä ja nivelissä on puristusta ja venytystä tuntevia hermopäätteitä (mekano- tai pressoreseptoreita).
Asentoaistin toimivuutta voi testata niin että sulkee silmät ja yrittää saada kädet ojennettuna sormenpäät yhteen. Normaalitilassa virhe on korkeintaan muutamia senttejä, mutta päihtyneessä tilassa olevalle tehtävä saattaa olla erittäin vaikea.
Lentäjät saattavat aistia virheellisiä asentoaistin tuntemuksia, jotka johtuvat kiihtyvän liikkeen istuinta vasten aiheuttamasta keskipakoisvoimasta.
Lars Mæhle

| Lars Mæhle |
| --- | --- |
 Mæhle vuonna 2010.
Henkilötiedot
Syntynyt: 6. tammikuuta 1971 (ikä 53) Sunndalsøra, Norja
Ammatti:  kirjailija
Kirjailija
Tuotannon kieli: norja
Esikoisteos:  Keeperen til Tunisia (2002)
Palkinnot
 Norjan kulttuuriministeriön palkinto 2009 Uusnorjan lastenkirjallisuuspalkinto 2014 
Aiheesta muualla
larsmahle.no
Löydä lisää kirjailijoitaKirjallisuuden teemasivulta
Lars Mæhle (s. 6. tammikuuta 1971 Sunndalsøra) on norjalainen lasten- ja nuortenkirjailija. Hän valmistui Oslon yliopistosta vuonna 1997 pääaineenaan kirjallisuustiede. Mæhlen esikoiskirja Keeperen til Tunisia ilmestyi vuonna 2002.
Aiheesta muualla

Kuvia tai muita tiedostoja aiheesta Lars Mæhle Wikimedia Commonsissa
Leonard van Lierop

| Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Maa:   Alankomaat> Miesten soutu. |
| --- | --- | --- | --- |
|  Kultaa | Pariisi 2024 | pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Belgrad 2023 | pariaironelonen |  |
|  Hopeaa | Račice 2022 | kahdeksikko |  |
| EM-kilpailut  | EM-kilpailut  | EM-kilpailut  |  |
|  Kultaa | Bled 2023 | yksikkö |  |
|  Hopeaa | München 2022 | kahdeksikko |  |
Leonard van Lierop (s. 20. toukokuuta 1994) on alankomaalainen soutaja. Hän on pariaironelosen olympiavoittaja ja maailmanmestari.
Van Lierop kilpaili nuorempana kevyissä luokissa. Vuonna 2022 hän saavutti kahdeksikossa hopeaa sekä EM-kilpailuissa että MM-kilpailuissa. Vuonna 2023 hän voitti yksikössä Euroopan-mestaruuden. Saman vuoden MM-kilpailuissa hän voitti pariaironelosesa maailmanmestaruuden Finn Florijnin, Tone Wietenin ja Koen Metsemakersin kanssa. Vuonna 2024 tämä venekunta oli voittoisa jo maailmancupissa. Pariisin olympialaisissa he voittivat kultaa 2,40 sekunnin erolla Italiaan.
Leonard Warren

Leonard Warren vuonna 1950.
Leonard Warren (21. huhtikuuta 1911 – 4. maaliskuuta 1960) oli yhdysvaltalainen baritoni.
Warren syntyi New Yorkissa venäläisille vanhemmille. Hän teki monta vuotta töitä Metropolitan-oopperassa, jonka kanssa hän debytoi 1930-luvun lopulla. Lisäksi hän lauloi mm. La Scalassa ja teki kiertueen Neuvostoliitossa.
Vaikka Warren esitti mm. Georges Bizet'n, Ruggero Leoncavallon ja Giacomo Puccinin tuotantoa, hänet muistetaan ennen kaikkea Giuseppe Verdin oopperoiden baritoniroolien tulkitsijana.
Warren kuoli 48-vuotiaana sairauskohtaukseen kesken Verdin oopperan Kohtalon voima esityksen Metropolitan-oopperassa.
Arabeskimusiikki

Arabeski on turkkilaisen musiikinlajin nimitys, jota käyttävät turkkilaiset musiikkitieteilijät 1950- ja 1960-luvuilla Turkissa syntyneestä tyylistä. Se vastaa kreikkalaista popmusiikin lajia, josta käytetään nimitystä Laïkó, ja arabialaista popmusiikkia.
Arabeskiin kuuluu monenlaista musiikkia, joka on saanut alkunsa turkkilaisesta kansanmusiikista ja Lähi-idän musiikista. Sen voittopuolisesti arabivaikutteisista sävelmistä johtuen sitä pidetään työväenluokan musiikkina. Koska sen suosio on Turkissa vähentynyt, se on viime aikoina sulautunut muihin musiikinlajeihin, kuten rockiin ja tanssimusiikkiin ja saanut sitä kautta nykyaikaisempaa sävyäselvennä.
Lajin perustajana pidetään Orhan Gencebayta. Muita tunnettuja esittäjiä ovat Müslüm Gürses ja Ferdi Tayfur ja myös Ibrahim Tatlıses , Azer Bülbül. Perinteisesti esittäjät ovat olleet miehiä, mutta viime aikoina on noussut myös naislaulajia, mikä on muokannut musiikin kuvaa.
Aiheesta muualla

Turkish music (Arkistoitu – Internet Archive) (englanniksi)
Last.FM Arabesque Radio Station (englanniksi)
Light music

Light music on yleisnimitys pääasiassa brittiläiselle musiikkityylille, joka on kevyenä pidettyä orkesterimusiikkia suurille orkestereille.  Sen alkuperä on 1800-luvulla, suosituimmillaan se oli 1900-luvun puolivälissä, mutta sitä tehdään edelleen.
Tyyli on vähemmän "vakava" muoto länsimaisesta taidemusiikista, jossa on läpisävellettyjä tyypillisesti lyhyitä orkesterikappaleita sekä sarjoja. Kappaleiden tarkoitus on vedota taidemusiikkia laajempaan yleisöön. Suosionsa huippuaikoihin light music oli silloin, kun radiolähetykset alkoivat saada muotoaan ja asemat, kuten BBC Light Programme, soittivat enimmäkseen juuri tällaista musiikkia.
Light music oli suosittua Britannian lisäksi Yhdysvalloissa sekä manner-Euroopassa ja monet tämän suuntauksen sävellyksistä muistetaan yhä elokuvista sekä radio- ja televisio-ohjelmista, joissa niitä käytettiin. Light music on samaistettu joskus easy listening -genreen, joskaan se ei ole sama asia.
Säveltäjiin, jotka sävelsivät light musicia, lukeutuvat esimerkiksi Charles Ancliffe, Ronald Binge, Eric Coates, Frederic Curzon, Trevor Duncan, Robert Farnon, Adalgiso Ferraris, Ron Goodwin, Albert Ketèlbey, Billy Mayerl, Angela Morley, Ernest Tomlinson, Sidney Torch, Edward White, Charles Williams, Alberto Semprini ja Haydn Wood.
Tietokirjailija Tommi Uschanov on ehdottanut tyylin suomenkieliseksi nimeksi "kaunomusiikki".
Lappträsk svenska församling

| Lappträsk svenska församling |
| --- | --- |

Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Porvoon hiippakunta
Rovastikunta:  Tuomiorovastikunta
Lakkautettu:  31.12.2018
Kyrkoherde:  Stina Lindgård
Pääkirkko:  Lapinjärven kirkko
Aiheesta muualla
Sivusto
Infobox OKNimi-testi OK: 
Lapinjärven kirkko
Lappträsk svenska församling oli Suomen evankelis-luterilaisen kirkon Porvoon hiippakunnan ruotsinkielinen seurakunta. Siihen kuului 790 kirkon jäsentä (elokuussa 2018) itäuusmaalaisesta Lapinjärven kunnasta; suomenkieliset lapinjärveläiset kuuluivat Helsingin hiippakunnan alaiseen Lapinjärven suomalaiseen seurakuntaan. Seurakunnat kuuluivat Loviisanseudun seurakuntayhtymään.
Seurakunnan kotikirkko oli Lapinjärven kirkko.
Seurakunta lakkautettiin vuoden 2019 alussa, jolloin sen jäsenet liitettiin Agricola svenska församlingiin.
Seurakunnan viimeinen kirkkoherra oli Stina Lindgård. Kirkkoherra oli yhteinen Liljendalin seurakunnan kanssa.
Papisto

Seuraavat henkilöt toimivat Lapinjärven ruotsalaisen seurakunnan kirkkoherroina:
2014–2018: Stina Lindgård
Aiheesta muualla

Seurakunnan sivut internetin arkistossa
Arcus

Arcus voi tarkoittaa seuraavia asioita:
Arcus, Kotkan Lyseon lukion päärakennus
Arcus ASA, norjalainen alkoholijuomavalmistaja
Arcus Ekumeeninen Sateenkaariryhmä
Arkusfunktiot myös arcusfunktiot, trigonometrisiä funktioita
vyörypilvi (lat. arcus), pilvityyppi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arcus”, voi hakea sivunnimihaulla, laajalla sivunnimihaulla tai tekstihaulla.
Les Noces

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Natalia Gontšarova, luonnos esiripuksi balettiin Les noces, toteutumaton versio. 1910-luvun loppu
Les noces (ransk. Häät) eli Svadebka (ven. Свадебка) on Igor Stravinskyn musiikkiin tehty nelikohtauksinen baletti.
Teos sai kantaesityksensä 13. kesäkuuta 1923 Pariisin Théâtre de la Gaîtéssa Ballets russes -seurueen esittämänä ja Bronislava Nižinskan tekemällä koreografialla. Lavastuksen ja puvut suunnitteli Natalia Gontšarova.
Neljän pianon ja lyömäsoittimien instrumentaaliyhtyettä johti kapellimestari Ernest Ansermet. Lontoon ensi-illassa 14. kesäkuuta 1926 His Majesty's Theatressa pianoja soittivat säveltäjät Francis Poulenc, Georges Auric, Vittorio Rieti ja Vernon Duke. Omistaessaan teoksensa impressaari Sergei Djagileville Stravinsky kuvaili sitä "koreografioiduiksi venäläisiksi kohtauksiksi laululla ja musiikilla". Baletti tunnetaan edelleen ranskalaisella nimellä Les noces, vaikka se on venäläinen teos.
Koreografia

Bronislava Nižinskan koreografista tulkintaa Les nocesista on kutsuttu protofeministiseksi. Teos hylkää tyypillisten häiden riehakkaan tunnelman ja tuo sen sijaan esille naisen elämän, jota avioliiton velvollisuudet rajoittavat. Natalia Gontšarovan tumma ja synkkä lavastus luo taustan yksinkertaisille talonpoikaispuvuille ja jäykille liikkeille. Tanssijan yksilöllisyys on riisuttu pois Nižinskan koreografiassa, tanssijat liikkuvat heille ennalta määrätyillä kulkureiteillä, mikä symboloi avioliittoa, konventiota yhteisön koossapitämiseksi ja suurentamiseksi. Koreografia huokuu symboliikkaa, kun yhdeksi keoksi pinoutuneet naiset jäykästi polkevat lattiaa varvastossuillaan, ikään kuin kertoen tarinaa elämänsä kamppailusta ​​ja äärimmäisestä yhteisön sääntöjen kunnioittamisesta. Venäläinen talonpoikaiskulttuuri ja sen ihmisissä herättämä velvollisuudentunne on vahvasti edustettuna Nižinskan teoksessa.
Osa 1
1. kohtaus: Коса - Palmikot (morsiamen hiusten letitys)
2. kohtaus:  У жениха - Sulhasen kotona
3. kohtaus: Проводы невесты - Morsiamen kotoa lähtö
Osa 2
4. Красный стол - Hääjuhla